पाएं अपने शहर की ताज़ा ख़बरें और फ्री ई-पेपरडाउनलोड करें
छत्तीसगढ़ चैंबर ऑफ कॉमर्स एंड इंडस्ट्रीज के प्रदेश अध्यक्ष अमर पारवानी, कैट के प्रदेश कार्यकारी अध्यक्ष विक्रम सिंहदेव, चैंबर के महामंत्री अजय भसीन व कोषाध्यक्ष उत्तम गोलछा ने बताया कि वाणिज्य कर मंत्री टीएस सिंहदेव को पत्र भेज कर छत्तीसगढ़ मूल्य संर्वधित कर अधिनियम के अंतर्गत वर्ष 2016-17 तथा वर्ष 2017-18 के वार्षिक स्टेटमेंट फार्म 18 प्रस्तुत करने की नियत तारीख बढ़ाने की मांग की है।
पत्र के माध्यम से अवगत कराया कि कि वर्ष 2016-17 व वर्ष 2017-18 के वार्षिक विवरण पत्र प्रस्तुत करने की अंतिम तारीख बढ़ाकर पूर्व में 30 अप्रैल किया गया था, किन्तु प्रदेश में जारी लॉकडाउन की वजह से उक्त तारीख को बढाई जाए। उन्होंने कहा कि प्रदेश कोरोना महामारी की दूसरे लहर का सामना कर रहा है। जिसमें संक्रमण का प्रसार पहली लहर की तुलना में कहीं ज्यादा भयावह है, जिसके चलते राज्य में लगभग 45 दिनों का लॉकडाउन लगाया गया है, जिससे राज्य में व्यापारिक गतिविधियां बंद है। कार्यालय भी बंद है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn